**КАЗАХСКИЙ ЯЗЫК**

|  |
| --- |
| **Аудирование**  ***Инструкция:*** *«Внимательно послушайте текст и выполните задания по тексту»*.  1. Мәтінде Абайдың әжесін сипаттайтын сөз тіркесін көрсетіңіз  A) Шебер әңгімеші.  B) Еңбекқор кісі  C) Асқан әнші.  D) Мейірімді жан.  E) Көңілді адам. |
| 2. Бала Абайдың басқа балалардан ерекшелігі  A) Өзге баладан гөрі басқа бір ермек, бөлек бір дос тапты.  B) Шешесі Ұлжанды жақсы көретіні.  C) Бойы өскен. Қол-аяғы ұзарған.  D) Әжесі Зерені жақсы көретіні.  E) Абай шешелеріне ескі әңгімелерді айтқызады. |
| 3. Мәтін бойынша Абайдың шешесі нелерді жақсы айтады?  A) Айтыстарды.  B) Жұмбақтарды.  C) Өлең сөздерді  D) Ел ішінде болған оқиғаларды.  E) Ертегілерді. |
| 4. Абайдың досын белгілеңіз.  A) Байкөкше.  B) Кітап.  C) Барлас.  D) Әкесі.  E) Әжесі. |
| 5. Барластың жырлаған жырын көрсетіңіз.  A) «Құламерген»  B) «Жұпар қорығы  C) «Қобыланды батыр»  D) «Еділ-Жайық»  E) «Жүсіп-Зылиха» |
| ***Инструкция:*** *«Внимательно послушайте текст и выполните задания по тексту»*.  6. Сәлемдесу кезінде орыстардың хал-жағдайды сұрау әдебі  A) «Қуаныңыз»  B) «Қалай, сіз терлейсіз бе?»  C) «Денсаулығың қалай?»  D) «Бала-шаға, үй іші аман ба?  E) «Бүгін тамақтандыңыз ба?» |
| 7. Сәлемдесу кезінде қазақтардың хал-жағдайды сұрау әдебі  A) «Қарныңыз тоқ па?»  B) «Денсаулығың қалай?»  C) «Бала-шаға, үй іші аман ба?»  D) «Қуаныңыз»  E) «Қалай, сіз терлейсіз бе?» |
| 8. Қазақтың «сәлемі түзу» сөзінің мағынасы.  A) Ақылдылық, дарындылық.  B) Еңбекқорлық, тапқырлық.  C) Тәртіптілік, талапшылдық.  D) Татулық, сыйластық.  E) Тиянақтылық, ұқыптылық. |
| 9. Сәлемдесу кезінде гректердің хал-жағдайды сұрау әдебі  A) «Денсаулығың қалай?»  B) «Қуаныңыз»  C) «Бала-шаға, үй іші аман ба?»  D) «Қалай, сіз терлейсіз бе?»  E) «Бүгін тамақтандыңыз ба? Қарныңыз тоқ па?» |
| 10. Амандасу әдебіне сәйкес мақал-мәтел.  A) Сәлем – сөздің анасы.  B) Ертеңгі асты тастама, кешкі асқа қарама.  C) Көп сөз – көмір, аз сөз – алтын.  D) Дені саудың – жаны сау.  E) Бірлік болмай, тірлік болмас. |
|  |

|  |
| --- |
|  |
| **Лексико-грамматический блок**  ***Инструкция:*** *«Вам предлагаются задания с одним правильным ответом из пяти предложенных»*.  1. Синонимнің анықтамасын көрсетіңіз.  A) Мағыналары жақын сөздер.  B) Жазылуы бірдей, бірақ мағыналары басқа сөздер.  C) Мағыналары бір-біріне қарама-қарсы сөздер.  D) Заттың сынын білдіретін сөздер.  E) Заттың атын білдіретін сөздер. |
| 2. Антонимдерді анықтаңыз.  A) астында-үстінде  B) ақ-сары  C) мейірімді-батыр  D) салмақты-қатты  E) адал-ержүрек |
| 3. Қатаң, ұяң, үнді дыбыстардан басталған сөздер қатарын анықтаңыз.  A) ескерткіш, аңыз, қамыс  B) жібек, қызмет, гауһар  C) ежелгі, кездесу, жинақ  D) қаймақ, заман, нағыз  E) зерек, қымбат, бейбітшілік |
| 4. Буын түрлерін белгілеңіз.  A) Ашық, жабық, тұйық  B) Сапалық, қатыстық, негізгі  C) Ашық, бітеу, тұйық  D) Ашық, қысаң, езулік  E) Осы, келер, өткен |
| 5. “*Түбір*” сөзінің орысша баламасын анықтаңыз.  A) Корень.  B) Производный.  C) Суффикс.  D) Непроизводный.  E) Окончание. |
| 6. Туынды түбірлі етістіктерді анықтаңыз.  A) Қалың, жұқа.  B) Түне, сана.  C) Түндік, сандық.  D) Ал, көр.  E) Қойшы, қой. |
| 7. Етістіктің рай атауын көрсетіңіз.  A) Қысаң.  B) Келер.  C) Болымды.  D) Қалау.  E) Өткен. |
| 8. Есептік сан есімді табыңыз.  A) Алпыстарда.  B) Екі мың он бес.  C) Жүз бесінші.  D) Бесеу.  E) Жетпіске жуық |
| 9. Бағыныңқы және басыңқы сөйлемнен тұратын құрмаластың түрін анықтаңыз.  A) Салалас құрмалас сөйлем.  B) Сабақтас құрмалас сөйлем.  C) Ыңғайластық.  D) Талғаулы.  E) Түсіндірмелі. |
| 10. Баяндауыштың сөйлемдегі орнын көрсетіңіз.  A) Етістіктен соң.  B) Зат есімнің алдында.  C) Сөйлемнің басында.  D) Сөйлемнің соңында.  E) Сөйлемнің ортасында. |
| 11. Отбасы тақырыбындағы мақал-мәтелді белгілеңіз.  A) Еңбек түбі – береке, көптің түбі – мереке.  B) Мектеп – кеме, білім – теңіз.  C) Төзім мен еңбек бәрін де жеңбек.  D) Балалы үй – базар, баласыз үй – мазар.  E) Ғылыммен жақын болсаң, қолың жетер. |
| 12. Ашық буынды сөздер қатарын көрсетіңіз.  A) Ай, ас, мал.  B) Үлкен, ұзын, қызық.  C) Аспан, жайлау, жер.  D) Орман, тоғай, күз.  E) Дала, жаға, сары. |
| 13. Түбірлес сөздерді табыңыз.  A) Көргіш, көріс.  B) Шар, шаршы.  C) Кесе, кесек.  D) Жүз, жүзік.  E) Шешен, шеше. |
| 14. Күрделі етістігі бар сөйлемді табыңыз.  A) Боран соға бастады.  B) Олар су әкелді.  C) Көктем ерте келді.  D) Ағаш көктеді.  E) Қар жапалақтап жауды. |
| 15. Тәуелденіп септелген сөзді табыңыз.  A) Орманға.  B) Баласын.  C) Дәріханалар.  D) Көбелек.  E) Ағамдар. |
| 16. Күрделі бастауышты көрсетіңіз.  A) Жаңбыр құйып кетті.  B) Күн жылынды.  C) Оқушылар мектептен қайтты.  D) Өтеген он төрт жаста.  E) Астана қаласы – Қазақстанның бас қаласы. |
| 17. Қаратпа сөзі бар сөйлемді анықтаңыз.  A) Жарайсыңдар, жігіттер!  B) Шіркін, ақын болсаң осындай бол!  C) Қазақтың даласы, шіркін, кең байтақ қой!  D) Сізде, рас, жұмысым бар еді.  E) Әрине, оның айтқаны дұрыс. |
| 18. Антоним жоқ мақал-мәтелді белгілеңіз.  A) Жұмсақ төсеп, қатты ұйықта.  B) Досыңды алдынан, жауыңды соңынан көр.  C) Ойын – арзан, білім – қымбат.  D) Оқыған ұл атасынан да үлкен.  E) Таңғы асты тастама, кешкі асқа қарама. |
| 19. Сөйлемде анықтауыш қызметін атқарып тұрған жалпылау есімдігін табыңыз.  A) Бірнеше модель жасалды.  B) Өлеңге әркімнің де бар таласы.  C) Елдің тілегі мен бірлігі ортақ.  D) Барша халық тыныштықты сүйеді.  E) Барлығына талап бірдей. |
| 20. Мақсат бағыныңқылы сабақтас құрмалас сөйлемді табыңыз.  A) Жаңбыр жауғанда, ол үйден шыға алмады.  B) Біз серуеннен келдік.  C) Мұғалім айтқанда, ол шығарма жазды.  D) Ол киім сатып алу үшін, дүкенге келді.  E) Сабақ ерте басталғандықтан, ерте бітті. |
|  |

**Чтение**

***Инструкция:*** *«Внимательно прочитайте текст и выполните задания по тексту»*.

**Темекінің зияны**

Жылына темекі тартушылықтың салдарынан болатын түрлі аурулардан жер шарында 5 миллион адам қайтыс болады екен. Оның 600 мыңы балалар мен жасөспірімдер. Шынына келсек, темекі жаппай жою қаруына айналып келеді. Оның келтірген нұқсаны ядролық, химиялық және биологиялық қаруларды бірге алғандағы келген зардаптан асып түседі. Кейінгі жылдары темекі тартушылардың қатары қыз-келіншектермен толыға түсіпті. Бүгінде Қазақстандағы қыз-келіншектердің 9,8 пайызы нағыз темекі тартқыштар саналса, 12 жастан асқан балаларымыздың 7,5 пайызы темекіге әуестік дертіне ұшыраған.

Темекі түтінінің құрамы бірнеше жүздеген заттардан тұрады. Оның ішінде өте улы никотин, көміртегі тотығы, аммиак, күкіртсутегі, формальдегид, фенол, түрлі қышқылдар, қорғасын, мышьяк, сынап, кадмий, кобальт, радиоактивті элементтер, құрамында канцерогенді бензопирен бар темекі шайыры сияқты элементтер бар. Осы аталған заттардың кез келгені адам ағзасына зиянын тигізбей қоймайды. Никотин – есірткі болғандықтан алдымен орталық жүйке жүйесіне әсер етеді.

Бүгінгі күні елімізде темекіге қарсы қабылданған бағдарлама құрылып, жүзеге асырылып жатыр. Соның ең бастысы қоғамдық орындарда, тамақтандыру, мәдениет мекемелерінде, мемлекеттік мекемелердің төңірегінде, аялдамаларда шылым шегуге тосқауыл қойылып, айыппұл тағайындалды. Темекі қорабының сыртындағы жазулар мазмұны өзгертіліп, темекі бұйымдарын жарнамалауға тыйым салынды. Бағдарлама қолға алынған 5 жыл үшін бұл аз шаруа емес. Дей тұрғанмен, темекіге қарсы күрес мұнымен тоқталған емес. Жыл бойы қала тұрғындары, студент-жастар мен оқушыларға темекінің, есірткі мен ішімдіктің зияны туралы әңгіме, семинар-тренингтер өткізіліп, ақыл-кеңес жазылған парақшаралар таратылады. Қазіргі жасөспірімге ол жеткіліксіз. Сондықтан да ата-аналар, оқытушылар, дәрігерлер бірлесе отырып «әдемі өмірдің» сәніне айналған, денсаулыққа, қоғамдық моральға орын қалдырмай отырған темекі шегумен бітіспес күреске шығуы керек.

|  |
| --- |
|  |
| 1. Салауатты өмір салтына жатпайтын әдет.  A) Дене шынықтыру.  B) Темекі шегу.  C) Спортпен айналысу.  D) Таза ауада серуендеу.  E) Дұрыс тамақтану. |
| 2. Темекі қорабының сыртындағы жазудың мағынасын белгілеңіз.  A) Ақыл-кеңес береді.  B) Темекі шегудің мәдениеті туралы айтады.  C) Темекіні жарнамалайды.  D) Темекі шегумен күреске шақырады.  E) Темекінің зияны туралы айтады. |
| 3. Қоғамдық жерде шылым шеккені үшін қолданылатын шара.  A) Сөгіс беріледі.  B) Сыйақы беріледі.  C) Айыппұл тағайындалады.  D) Ескерту жасалады.  E) Ешқандай шара қолданылмайды. |
| 4. Темекі құрамындағы есірткі тобына енетін улы зат.  A) Никотин.  B) Көміртегі тотығы.  C) Формальдегид.  D) Сынап.  E) Аммиак. |
| 5. Мәтіннің тақырыбына сәйкес мақал-мәтел жазылған нұсқа.  A) Еңбектің наны тәтті.  B) Еңбек етсең ерінбей, тояды қарның тіленбей.  C) Күшіңе сенбе, ісіңе сен.  D) Дені саудың – жаны сау.  E) Жұмыстың жаманы жоқ. |
|  |

***Инструкция:*** *«Внимательно прочитайте текст и выполните задания по тексту»*.

Шоқан бастаған сыныптың балалары өз бөлмелерінде дуылдасып, әңгімелесіп отырған. Кенет тәлімгер офицер кіріп келді. Бұл өзі бір мазасыз адам еді. Балалар тым-тырыс бола қалды. Төсек-орын ұқыпты жинаулы, еденде сынық шөп жоқ, айнала мұнтаздай таза. Офицер Шоқан бастаған сынып балалары жататын бөлмеден ешбір мін таба алмай, шығып кетті. Кенет Анатолий деген бала офицердің соңынан жүгіріп барып, жабулы тұрған есікті жұдырықпен қойып-қойып қалды. Ол жүгіріп келіп орнына отыра бергенде, есік ашылып, офицер қайта кірді.

– Есікті ұрған кім? Кәне, тез айтындар!

Балалар тым-тырыс, тіс жарып еш нәрсе айтпайды. Ешкім мойнына алмады. Ашуға булығып, түтіккен офицер корпустың бастығына келіп рапорт жазып, Шоқанның сыныбын жазалауын өтінді. Келесі күн корпус бастығының өзі келіп, Шоқаннан бастап бәрінен:

– Тәртіпсіздік еткен кім? – деп сұрады. Бірақ ешкім ләм демеді. Корпустың бастығы бұл сыныптың балаларын түгелдей жазалады.

Бірде бастық Шоқанды шақыртып, әдепсіздік істеген баланы айтып бер деп қайта сұрады.

– Мұны істеген мен емес. Ал тентектікті кім істесе, сол өзі айтсын, – деді Шоқан. – Батылы барса, өзі айтсын, жолдастарын мына жазадан құтқарсын, біз қорқаққа куә бола алмаймыз! – деді.

Бөлмеге келген соң, Шоқан балалармен бірге әлгі Анатолийді ортаға алды.

– «Қорқарың бар, қораға кірме» деген біздің қазақта мақал бар, Анатолий, сен жұдырығыңды офицердің сыртынан түйгенше, батыр болсаң, айтарыңды неге көзіне айтпадың? Қорқақ! – деді.

Қысқы демалыс кезінде Анатолийді балалардың ешқайсысы шығарып салмады. Үйіне жалғыз кетті. Сол бетімен ол корпусқа «қорқақ» деген атақтан да қорқып келмей қойды.

|  |
| --- |
|  |
| 6. Мәтін жастарды неге баулиды?  A) Көңілділікке.  B) Еңбекқорлыққа.  C) Білімділікке.  D) Батылдыққа.  E) Іскерлікке. |
| 7. Мәтіннің идеясы неде?  A) Ал қорқарың бар, қолыңа ие болуың керек еді.  B) Батыр болсаң, айтарыңды көзіне айт.  C) Корпустың бастығы бұл сыныптың балаларын түгелдей жазалады.  D) Тәлімгер офицер мазасыз, жөн-жосықсыз ұрыса береді.  E) Ал тентектікті кім істесе, сол өзі айтсын. |
| 8. «Қорқарың бар, қораға кірме» деген мақалды кім айтты?  A) Тәлімгер офицер.  B) Корпус бастығы.  C) Шоқан.  D) Шоқанның жолдастары.  E) Анатолий. |
| 9. Мәтінге сәйкес емес ақпарат  A) Корпустың бастығы бұл сыныптың балаларын түгелдей жазалады.  B) Ал қорқарың бар, қолыңа ие болуың керек еді.  C) Ол корпусқа «қорқақ» деген атақтан да қорқып келмей қойды.  D) Тәлімгер офицер Шоқанға ұрысты.  E) Шоқанның сыныбын жазалауын өтінді. |
| 10. Анатолий қысқы демалыстан кейін неге корпусқа қайтып келмеді?  A) Ол «қорқақ» деген атақтан қорықты.  B) Корпус бастығынан қорықты.  C) Шоқаннан қорықты.  D) Тәлімгер офицерден қорықты.  E) Жолдастарынан қорқып келмей қойды. |